Tropiese naels en lippe
JY LEES NOU Tropiese naels en lippe
Blompatrone en eksotiese borduurwerk in helder kleure was volop te sien by Dior se onlangse modevertoning, en dié nuwe reeks het ook gedien as inspirasie vir nuwe, parmantige grimeer-skakerings: Dior Electric Tropics.
Stuur jou naels op 'n eilandvakansie met Dior Vernis in Aloha, 'n lewendige oranje, of Paradise, 'n neonpienk. Rond dié modieuse, opwindende naels af met 'n laag deurskynende naellak vir ekstra glans.
Komplementeer dié skakerings met 'n bypassende Dior Addict Crystal Gloss wat jou lippe onmiddellik laat skitter. Dié lipglans is verryk met polimeerjel wat jou lippe voller laat lyk en heeldag vogtig hou. Jy kan kies tussen 'n deurskynende óf 'n helderder weergawe in die nuwe skakerings genaamd Sweet Peach, Luminescent Peach, Sweet Rose en Luminescent Rose.